Beatrix, kraljica Nizozemske

Beatrix (u bosanskom jeziku poznata i kao Beatricija; punim izvornim imenom Beatrix Wilhelmina Armgard; rođena 31. januara 1938) je bila nizozemska kraljica. Abdicirala je u korist svog sina Willema-Alexandera 30. aprila 2013.

 Djetinjstvo 
Rođena je kao prvo dijete prijestolonasljednice Juliane i princa Bernharda. Nosila je titule princeze od Holandije i princeze od Oranje-Nassaua sa majčine strane, te princeze od Lippe-Biesterfelda sa očeve strane. Kako je potomak Sofije Palatinske, kraljica Beatrix na osnovu akta iz 1705. ima pravo na britansko državljanstvo. Beatrix je rođena 1938, a akt je poništen tek 1940, nakon Drugog svjetskog rata, kako bi se spriječilo njemačke plemiće da traže britansko državljanstvo.

Kad je 1940. Njemačka okupirala Nizozemsku, holandska kraljevska porodica je otišla u Ujedinjeno Kraljevstvo, a mjesec dana kasnije princeza prestolonasljednica Juliana sa kćerima odlazi u Kanadu. Za vrijeme boravka u Kanadi, buduća kraljica je pohađala javnu školu. Porodica se vratila u svoju domovinu 2. augusta 1945.

 Presumirana nasljednica 
Nakon abdikacije njene nane Vilhelmine, princeza Beatrix je postala prestolonasljednica svoje majke Juliane, od tada kraljice Nizozemske.

Dana 10. marta 1966. udala se za njemačkog diplomatu, Clausa von Amsberga, koji je oženivši princezu postao nizozemski princ i državljanin. Iako su za vjenčanje dobili neophodno dopuštenje parlamenta, brak nije podržavao narod. Sjećanja na Drugi svjetski rat su još uvijek bila svježa u mislima Nizozemaca. U javnost je ubrzo procurila informacija da je princ Claus bio član Hitlerove mladeži, nakon čega je često povezivan sa nacizmom. Vjenčanje je bilo popraćeno protestima i negodovanjima. Međutim, kako je vrijeme prolazilo, princ Claus je postao jedan od najpopularnijih članova nizozemske kraljevske porodice. Kraljica Beatrix je ostala udovica 2002.

 Vladavina 
Kraljica Juliana je abdicirala na svoj 71. rođendan, 30. aprila 1980, čime je 42-godišnja Beatrix postala kraljica Nizozemske. Ceremonija ustoličenja nove monarhinje održana je istoga dana u Novoj crkvi u Amsterdamu pred oba doma parlamenta. Od toga dana Beatrix svoj rođendan, koji je označen kao praznik, slavi 30. aprila, u znak poštovanja prema svojoj majci.

Svoju ulogu poglavara države shvatila je mnogo ozbiljnije od svoje majke, ali mnogo opuštenije od svoje nane, koja je državu vodila kroz dva rata. Iako se mnogi dive kraljičinoj posvećenosti državi, kraljevska porodica je u zadnje vrijeme na meti tabloida, pa je kraljica sebi za dužnost postavila očuvati monarhiju modernom i efikasnom.

Kraljica raspolaže većim ovlastima od većine ostalih evropskih monarha, a posebno kad su pitanju međunarodni odnosi. Poput prethodnih vladarica Nizozemske, njene majke i nane, kraljica se nalazi među najbogatijim ženama svijeta. Procjenjuje se da ona posjeduje 4,7 milijardi dolara i to zahvaljujući dionicama u naftnoj kompaniji Royal Dutch Shell, čiji je većinski vlasnik.

Među kraljičinim hobijima sa kiparstvo, jahanje i jedrenje, te tenis i skijanje.

Beatrix je 28. januara 2013. objavila da namjerava abdicirati 30. aprila, na 33. godišnjicu svog dolaska na prijestolje. Na Kraljičin dan, 30. aprila 2013,  abdicirala je u korist svog najstarijeg sina, Willema-Alexandera.[2] U vrijeme abdikacije u 75. godini života, Beatrix je bila najstariji vladajući monarh u historiji zemlje.Myrtille van Bommel, "Beatrix oldest Dutch reigning monarch ", Radio Netherlands Worldwide, 2011. Retrieved on 15 May 2012.

 Titula 
Njena puna titula glasi: Beatrix, milošću Božijom, kraljica Nizozemske, princeza od Oranske-Nassaua, etc, etc, etc. Trostruko etc (latinski: et cetera = i tako dalje) odnosi se na njenu titulu princeze od Lippe-Biesterfelda i ostale titule nizozemske krune koje su u muškom rodu.

 Reference 

 Vanjski linkovi 

 Službena stranica kraljice Beatrix 

Kategorija:Rođeni 1938.
Kategorija:Živi ljudi
Kategorija:Kraljevi Nizozemske
Kategorija:Ženski monarsi
Kategorija:Oranje-Nassauovci
Kategorija:Nizozemski političari
Kategorija:Abdikacije
Kategorija:Nosioci Ordena jugoslavenske zvijezde
Kategorija:Nosioci Zvijezde Republike Indonezije